cyanic-selkie/wikianc huggingface dataset:
Russell Crowe
South Sydney Rabbitohs
Russel Crowe har vært en stor fan av rugbylaget South Sydney Rabbitohs i mange år, vært til stede i mange hjemmekamper og støttet klubben mens laget var tvunget til å utebli fra ligaspill, og Crowe betalte en sum på $40 000 for en messingklokke som i sin tid ble brukt for å åpne den første rugby-ligaen i Australia i 1908, og som han ga til klubben. I 2005 sørget Crowe for at klubben ble den første klubben i Australias historie som ble sponset av en film da han forhandlet fram at hans film Cinderella Man skulle bli brukt som draktreklame i resten av sesongen.
Gjennom mange år har Crowe vært venn med nåværende og tidligere spillere i klubben, og har for øyeblikket ansatt tidligere spiller Mark Caroll som livvakt og personlig trener. Han har også forsøkt å overtale medskuespillere og venner til å støtte klubben. Noen av dem som enten har støttet klubben eller blitt med på å se kamper med Crowe er Tom Cruise og Burt Reynolds.
Veit Kührt
Veit Kührt (født 3. desember 1940) er en tysk tidligere skihopper som konkurrerte for Øst-Tyskland. Han representerte SC Motor Zella-Mehlis.
Han ble nummer 12 i OL i Squaw Valley i 1960. Han deltok i VM i 1962 og 1966. I Zakopane i 1962 ble han nummer 6 i normalbakken og nummer 12 i storbakken, i Oslo i 1966 ble han nummer 5 i normalbakken og nummer 9 i storbakken.
Russell Crowe
Temperament
Crowe har rykte på seg for å være hissig og ha en tendens til å havne i fyllebråk. Dette ble parodiert i en episode av den animerte TV-serien South Park kalt «The New Terrance and Phillip Movie Trailer».
Veit Kührt
Veit Kührt deltok i den tysk-østerrikske hoppuka i perioden 1960-1967, med 17.-plass i 1960/61 som beste sammenlagtplassering. Hans beste plassering i enkeltrenn i Hoppuka var 7.-plass i Oberstdorf 30. desember 1960. Han ble nummer 3 i skiflygingsuka i Planica i 1963.
Russell Crowe
Temperament
Crowe vant BAFTA for beste mannlige hovedrolle i 2002, for rollen som John Forbes Nash jr. i filmen Et vakkert sinn. I løpet av presentasjonen for sin pris hadde han tenkt å lese noe poesi kalt «Sanctity» («Hellighet») av Patrick Kavanagh, men ble kappet av for at BBC skulle kunne holde sendeskjemaet. Ved selskapelighetene etterpå angrep Crowe produsent Malcolm Gerrie. Crowe unnskyldte seg senere, men mange mente at hendelsen var grunnen til at Crowe ikke fikk Oscar for beste skuespiller det samme året. Et vakkert sinn vant fire priser av åtte nominasjoner.
Veit Kührt
Han ble østtysk mester individuelt i 1960 og 1964, og var på SC Motor Zella-Mehlis' lag som ble lagmestere i 1968.
Russell Crowe
Temperament
Tidlig om morgenen den 18. november 1999 ble Crowe involvert i knuffing på Saloon Bar i Coffs Harbour i Australia. Hendelsen ble filmet av et overvåkingskamera. Senere forsøkte tre menn senere å bruke opptaket for å presse penger ut av Crowe, men de lyktes ikke med dette.
I november 2002 var Crowe i London i forbindelse med gravferden til kompisen og medskuespilleren i Gladiator, Richard Harris. Tidlig om morgenen den 14. november 2002 møtte han tilfeldigvis en annen new-zealander, Eric Watson, på den trendy restauranten Zuma. Ifølge øyevitner brøt det ut slåssing på toalettet, og Crowe ble funnet liggende på gulvet med Watson oppå seg. Crowe og Watson hadde i to år hatt et anstrengt forhold på grunn av en kvinne de begge var interesserte i.
Tidlig om morgenen den 6. juni 2005 ble Crowe arrestert og tiltalt for å ha angrepet politiet («second degree assault») i New York City i forbindelse med en hendelse i Mercer Hotel i SoHo i New York. Her skal han ha kastet en ødelagt telefon på en hotellansatt. Crowe ble også tiltalt for ulovlig oppbevaring av et våpen («fourth-degree criminal possession»). Våpenet var telefonen.
Crowe ga en offentlig uttalelse som forklarte at han led av jetlag, at han savnet familien i Australia, og ble sterkt frustrert over at han hadde problemer med å gjennomføre en telefonsamtale med sin kone. Han ble løslatt på grunn av at han ikke hadde vært arrestert i USA på over et år. Likevel måtte han betale $160 i saksomkostninger. Han måtte også betale omtrent $100 000 for å hindre en privat anmeldelse fra en skadet hotellansatt som trengte medisinsk behandling for en flenge på høyre kinn.
The Remnant Church of the Latter Day Saints
The Remnant Church of the Latter Day Saints er en gruppe av Siste Dagers Hellige. Samfunnet ble organisert i 2000 av en gruppe som hadde forlatt Den Reorganiserte Jesu Kristi Kirke av Siste Dagers Hellige og som hevdet at den sanne kirken ble gjenopprettet av Gud. Kirkens profet er en etterkommer av Joseph Smith.
Missingmyr
Missingmyr er siden 2004 et tettsted i Råde kommune i Østfold. Tettstedet har innbyggere per 1. januar. Missingmyr ligger ved Vansjø omtrent fire kilometer øst for Karlshus og grenser til Sarpsborg.
Historie
I 2003 ble et av de lengste, om ikke det lengste, langhusene fra eldre romersk jernalder (0-200 e.Kr.) i Norden utgravd på gården Missingen. Huset var 61 meter langt.
Melkisedek
Melkisedek var ifølge Bibelen en konge som levde på Abrahams tid.
Rie Mastenbroek
Hendrika «Rie» Wilhelmina Mastenbroek (født 26. februar 1919 i Rotterdam, død 6. november 2003 i Rotterdam) var en kvinnelig svømmer fra Nederland.
Melkisedek
Melkisedek omtales som konge og prest i Salem, som senere ble til Jerusalem. Han gav Abraham en velsignelse etter seieren over fire konger som hadde tatt Lot til fange.
Rie Mastenbroek
Mastenbroek vant tre gull- og en sølvmedalje i europamesterskapet i svømming i 1934. Under OL 1936 i Berlin gjentok hun bedriften, 17 år gammel vant hun 100 og 400 meter fri, 4x100 meter fri og kom på andreplass på 100 meter rygg.
Melkisedek
I Det nye testamente sies det at Jesus skal være prest «på Melkisedeks måte».
Rie Mastenbroek
Hun satte ni verdensrekorder, seks i rygg og tre i fri, i løpet av sin svømmekarriere.
Melkisedek
Hos De siste dagers hellige (mormonene) kalles en del av organisasjonen Melkisedeks prestedømme. Melkisedeks prestedømme regnes for prestedømmet etter Guds sønns orden som israelittene ikke fikk del i, men som har blitt gjenopprettet for de kristne. Alle verdige menn innvies til det etter først å ha vært innviet til Arons prestedømme.
Australian Open 1998
Australian Open 1998 ble arrangert i Melbourne 19. januar – 2. februar. Australian Open er en Grand Slam-turnering i tennis. Singleturneringen for herrer ble vunnet av Petr Korda fra Tsjekkia og dameturneringen av Martina Hingis fra Sveits.
Roma (navn)
Roma er et kvinnenavn dannet av bynavnet Roma.
Etymologi
Kvinnenavnet Roma er dannet av bynavnet Roma, som har usikker opprinnelse. Det kan være relatert til latinske ruo, «flyt».
Mannsnavnet Roma (russisk: Рома) er en russisk kjæleform av Roman, som er dannet av latinske Romanus, «romer».
Utbredelse
Mannsnavnet Roma er brukt av en egyptisk yppersteprest fra 1200-tallet f.Kr. Kvinnenavnet er kjent fra begynnelsen av 1900-tallet.
Roma har navnedag i Polen:
Roma er i dag mest utbredt som kvinnenavn.
Kjente personer med navnet
Personene i listene er ordnet kronologisk etter fødselsår.
The Restoration Church of the Latter Day Saints
The Restoration Church of the Latter Day Saints er et samfunn av Siste Dagers Hellige. Samfunnet ble til i løpet av 1980- og 1990-årene og ble organisert i Missouri av personer som hadde brutt med Den Reorganiserte Jesu Kristi Kirke av Siste Dagers Hellige.
Gammarus setosus
Gammarus setosus er en art innenfor familien Gammaridae, av ordenen Gammaridea - som inngår i gruppen av amfipoder.
AFC West
American Football Conference – Western Division eller AFC West er en av fire divisjoner i American Football Conference (AFC) i National Football League (NFL). Divisjonen består av Denver Broncos, Kansas City Chiefs, Las Vegas Raiders og Los Angeles Chargers.
Divisjonen har sendt lag til Super Bowl 18 ganger, først med Super Bowl I mot Green Bay. Per -sesongen ligger Broncos, Raiders og Chiefs uavgjort med flest Super Bowl-titler i divisjonen med 3 hver; Denver har flest Super Bowl-kamper i divisjonen med 8, og Raiders og Chiefs har spilt i 5. Chiefs er 2–2, mens Chargers tapte sitt eneste Super Bowl i Super Bowl XXIX.
Chiefs vant tittelen i. Dette var lagets syvende divisjonstittel på rad, og alle de fire nåværende lagene i divisjonen har nå vunnet divisjonen 15 ganger hver.
Historie
Divisjonen ble stiftet i 1960 som American Football Leagues Western Divison. I 1970, da AFL og NFL ble slått sammen, endret divisjonen navn til AFC West.
Den original AFL West-divisjonen hadde fire medlemmer—Dallas Texans (flyttet til Kansas City i 1963 og skiftet navn til Kansas City Chiefs), Denver Broncos, Los Angeles Chargers (flyttet til San Diego i 1961 og tilbake til Los Angeles i 2017) og Oakland Raiders. Disse fire lagene har vært i AFL/AFC West siden divisjonen ble stiftet, og er nå de eneste lagene i divisjonen. På grunn av dette, og at de fire lagene har spilt mot hverandre to ganger i året i over et halvt århundre, blir hele divisjonen sett på som et stort og opphetet rivalisering.
Cincinnati Bengals spiste de to site AFL-sesongen i AFL West til tross for at de var lenger øst en Houston, hvor Houston Oilers spilte i AFC East. Bengals (sammen med Oilers) flyttet til AFC Central (tidligere NFL Century Division, nå AFC North) i 1970, og startet umiddelbart nye rivaliseringer med Cleveland Browns og Pittsburgh Steelers.
I 1977 ble Seattle Seahawks flyttet til AFC West etter å ha tilbragt sin første sesong i NFC West; de flyttet tilbae til NFC West i 2002. Tampa Bay buccaneers spilte sin første sesong i AFC West i 1976 før de flyttet til NFC Central i 1977.
Hvert av de fire lagene i AFC West vant en divisjonstittel innen de første fire årene etter omorganiseringen i 2002—Oakland i 2002, Kansas City i 2003, San Diego i 2004 og Denver i 2005. Det er den eneste av de åtte divisjonene i NFL hvor alle lagene vant en tittel innen de første fire sesongene.
Divisjonen var også svært svak i, da Raiders tapte i sesongens siste kamp og Broncos vant divisjonstittelen 8–8. Kun NFC West i 2010, NFC South i 2014 og 2022 og NFC East i 2020 har sendt dårligere divisjonsvinnere til sluttspillet, da Seahawks vant divisjonen 7–9, Panthers vant NFC South 7–8–1 i 2014, Washington Football Team vant NFC East 7–9 i 2020 og Buccaneers vant NFC South 8–9 i 2022. Med AFC (tidligere AFL) East er AFC West ligaens eldste divisjon.
Divisjonslag
Mus over år for å se divisjonsmester eller Super Bowl-laget.
Sluttspilldeltakelser totalt
Oppdatert etter NFL-sluttspillet i 2020–21
Tabellen under viser divisjonstitler og turer til sluttspillet for lag som ikke lenger er i divisjonen.
Jan Helgøy
Jan Helgøy (født 7. januar 1945) er en norsk lokalpolitiker (KrF) som var ordfører i Vanylven kommune fra 2003 til 2015. Han var medlem av kommunestyret i Vanylven i seks perioder hvorav tre perioder som ordfører. Før det var han medlem av kommunestyret for Kristelig Folkeparti i tre perioder i Sola kommune i Rogaland..
Han er opprinnelig fra Helgøy i Hjelmeland kommune i Rogaland og flytta til Vanylven i 1987.
Greysteelmassakren
Greysteelmassakren var et terrorangrep i Greysteel i Nord-Irland den 30. oktober 1993. Tre medlemmer av Ulster Freedom Fighters drepte åtte og såret flere tilfeldige sivile i puben Rising Sun under en Halloweenfest.
Fordi det foregikk en Halloweenfest i puben var det ingen som la merke til noe uvanlig da tre maskerte menn kom inn. De trakk frem en AK-47 og en pistol, og skjøt på måfå mot de omtrent 200 festdeltagerne. En av mennene skal ha ropt «trick or treat» da han skjøt.
Angrepet ble ifølge UFF utført som hevn for Shankillbomben, som en uke tidligere hadde drept ti mennesker på Shankill Road i Belfast. Puben ble valgt som mål fordi den lå i et katolsk område, men to av de drepte var protestanter. Ingen av ofrene hadde noen kjent politisk rolle eller tilknytning til konflikten. Angrepet er typisk for denne perioden, med en ond sirkel av hevnaksjoner rettet mot tilfeldige mål.
Puben ble gjenåpnet etter kort tid. Utenfor står et minnesmerke, med teksten «Måtte deres offer bli vår vei til fred».
De drepte
Disse syv døde på stedet. Den 14. april 1994 døde 76 år gamle Victor Montgomery som følge av skadene han fikk under angrepet.
Gjerningsmennene
Kort tid etter massakren ble fire menn arrestert: Torrens Knight, Stephen Irwin, Jeffrey Deeney og Brian McNeill. De ble senere dømt for angrepet. Tre av dem hadde gått inn i puben; en hadde et våpen som ikke virket. Den fjerde var sjåfør for fluktbilen. Knight fikk åtte livstidsdommer, samt fire livstiddommer for mordet på fire katolske arbeidere i Castlerock syv måneder tidligere. Det gikk rykter om at han kan ha vært politiinformant. Gjerningsmennene ble løslatt som følge av Belfastavtalen.
Exercise Tiger
Exercise Tiger, også kalt Operation Tiger, var kodenavnet for en militærøvelse før D-dagen under andre verdenskrig.
Maria av Guise
Maria var den eldste datter av Claude, hertug av Guise og overhode av Huset Guise, og hans kone Antoinette av Bourbon. 18 år gammel ble hun gift med Louis av Orléans, hertug av Longueville. Det var et lykkelig ekteskap, og året etter ble hennes første sønn, Francis, født. Vinteren 1536 overvar hun bryllupet til sin fremtidige ektemann, kong Jakob V av Skottland, og Madeleine de Valois, eldste datter av kong Frans I av Frankrike. I juni 1537 døde Louis i Rouen og gjorde Maria til enke i en alder av 21 år. 4. august fødte hun sin andre sønn, Louis. Senere samme år bestemte kong Jakob, hvis kone døde av tuberkulose i juli, seg for å finne en ny fransk hustru for å styrke den fransk-skotske alliansen mot England. Hans onkel, kong Henrik VIII av England, forsøkte å avverge dette ved selv å fri til Maria, men kongen av Frankrike valgte å godta Jakobs frieri. 18. mai 1538 ble bryllupet holdt i Notre-Dame-katedralen i Paris, med en stedfortreder. Maria forlot Frankrike måneden etter, og 10. juni ankom hun Fife og ble mottatt av kong Jakob. 22. februar 1540 ble Maria kronet til dronning av Skottland. Paret fikk to sønner, Jakob og Robert, men begge døde svært unge. Datteren Maria, senere dronning, ble født 8. desember 1542. Kongen døde seks dager senere og Maria ble regjerende dronning.
Exercise Tiger
Øvelsen startet 22. april 1944 og var planlagt avsluttet 30. april. Øvelsen fant sted ved en strand i Slapton, Devon i England og var en siste gjennomkjøring før den amerikanske landstigningen på Utah Beach. Om lag 30 000 mann og 300 fartøy var involvert i øvelsen.
Natten til den 27. april fikk øvelsen en tragisk slutt. De amerikanske soldatene var i full gang med å øve landsetting med store LST-fartøy da ni tyske Schnellboot (S-båter) plutselig dukket opp. De kom fra Cherbourg og hadde oppdaget øvelsen i Lyme-bukten. 749 amerikanske soldater satte livet til når de tyske båtene klarte å senke to transportfartøy og skade ytterligere et. Nesten 300 mann ble skadet, de totale tap ble rundt 1 000 mann.
’Round About Midnight
' Round About Midnight er et jazzalbum av Miles Davis. Dette var hans første album som ble utgitt av Columbia Records, og ble utgitt i mars 1957 (CL 949). Navnet hentet Miles fra sangen «'Round Midnight» av Thelonious Monk. Opptakene ble gjort i Columbia Studio D 26. oktober 1955 og i Columbia's 30th Street Studio 5. juni og 10. september 1956. Musikkanmeldere har karakterisert 'Round About Midnight som et landemerke innen hard bop og et av tidenes beste jazzalbum. I 2001 ble albumet relansert på CD.
Maria av Guise
Fra 1554, etter at James Hamilton, annen jarl av Arran, hadde sagt fra seg regentskapet, styrte Maria Skottland for sin datter, dronningen, som hadde blitt sendt til Frankrike for å bli oppdratt med sin fremtidige ektemann, Henrik IIs sønn. Maria forhørte seg alltid med sine to mektige brødre i Frankrike – Karl, kardinal av Lorraine og Frans, hertug av Guise, slik at Skottland og Frankrike arbeidet i samforståelse utad. Hennes franskorienterte politikk gav henne fiender såvel blant skotske protestanter som den skotske adelen. Hun ble avsatt i 1559 og døde året etter i Edinburgh. Hennes legeme ble bragt til Frankrike og gravlagt i Reims.
’Round About Midnight
CD-versjon
''Bonusspor fra 2001-utgaven. Alle spor er fra oktober 1955, bortsett fra der det er notert.''
Alle spor er fra the Pacific Jazz Festival i februar 1956, bortsett fra der det er notert
Simen Sebastian Hansen
Simen Sebastian Hansen (født 30. april 2000) er en norsk friidrettsutøver, som representerer Ås IL. Han konkurrerer hovedsakelig i mangekamp, og fikk bronse i tikamp under NM i mangekamp 2020.
2017
Hansen kom på andreplass i kulestøt i G17-klassen under Ungdomsmesterskapet i friidrett innendørs 2017. Under NM i mangekamp 2017 kom han på andreplass i tikamp i G17-klassen, bak Gjert Høie Sjursen, og han deltok utenfor konkurranse i Nordisk juniormesterskap i mangekamp 2017, der han endte på åttendeplass i U18-klassen. Under Junior-NM i friidrett 2017 fikk han bronse på 110 meter hekk, og under Ungdomsmesterskapet i friidrett 2017 fikk han sølv i diskos og på 110 meter hekk.
2018
Han deltok i NM i mangekamp 2018, og kom der på andreplass i tikamp i juniorklassen. Han ble tatt ut til å delta i Nordisk juniormesterskap i mangekamp 2018, og deltok der i U20-klassen, men fullførte ikke tikampen der. Under Ungdomsmesterskapet i friidrett 2018 vant han stavhopp og fikk sølv på 110 meter hekk og bronse i diskos.
2019
I februar deltok han i NM i mangekamp innendørs 2019, og kom der på femteplass i klassen Junior 18/19 år. Han kom på åttendeplass i diskos under Junior-NM i friidrett 2019, og han kom på sjuendeplass i spydkast i UM 2019.
2020
Under NM i mangekamp 2020 fikk han bronse i tikamp i seniorklassen, bak Martin Roe og Gjert Høie Sjursen.
Referanser
<References />
Loasaceae
Se teksten
Französische Straße undergrunnsstasjon
Französische Straße undergrunnsstasjon er en tidligere stasjon på linje U6 på Berlins undergrunnsbane. Den ligger i bydelen Mitte under krysset mellom Friedrichstraße og Französische Straße. Stasjonen ble åpnet 30. januar 1923.
Loasaceae
Loasaceae er en plantefamilie i ordenen Cornales. Den omfatter 200-300 arter fordelt på 15-20 slekter (formelt 14 slekter, men i tillegg flere inkludert i slekten Loasa). Artene vokser i Afrika og i Nord- og Sør-Amerika. Artene er ett- eller flerårige urter, og noen ytterst få busker og noen få arter av trær.
Metamfetamin
Metamfetamin er et syntetisk sentralstimulerende rusmiddel. Det har mye av de samme virkningene og ligner kjemisk på amfetamin. Formelen for metamfetamin er C10H15N, og det systematiske navnet bestemt av IUPAC er N-metyl-1-fenylpropan-2-amin. På lik linje med amfetamin finnes det to speilbildeisomerer av metamfetamin, levo-metamfetamin og deks-metamfetamin. Deks-metamfetamin er mest ettertraktet for bruk som rusmiddel.
Französische Straße undergrunnsstasjon
Etter forlengelsen av linje U5 under Unter den Linden ble krysningsstasjonen Unter den Linden mellom U5 og U6 anlagt litt lenger nord, og stasjonen Französische Straße ble nedlagt. Dette skjedde 5. desember 2020.
Marinens flyvebaatfabrikk
Marinens flyvebaatfabrikk (etablert 26. mai 1915 i Horten, nedlagt 1. oktober 1972) var en norsk flyfabrikk som laget rundt 130 fly fra 1915 til 1940.
Det var samlokalisert med Marinens flyvåpen på Karljohansvern i Horten. Sammen med Kjeller Flyfabrikk var disse to landets første flyprodusenter. Det første flyet man fikk ansvar for var Marinens «Start» som kom fra Tyskland den 1. august 1912 og var landets første fly og i 1913 ombygd av fabrikken til sjøfly. I 1914 donerte Roald Amundsen sin Farman MF.7, et sjøfly fra den franske flyprodusent Maurice Farman. Dette ble basis for fabrikkens første fly, MF1. I mai 1915 ble fabrikken formelt etablert. I tiden 1914-1939 ble flytypene MF1, MF2, MF3, MF4, MF5, MF6, MF7, MF8, MF9, MF10, MF11 og MF12 bygget her, de fem siste konstruert av fabrikksjef Johan Høver. I tillegg kom flere på lisens fra europeiske flyprodusenter som Sopwith Baby og Hansa-Brandenburg. I 1938 jobbet her 86 ansatte. Under den andre verdenskrig ble anleggene utvidet av tyskerne. Etter krigen ble den omdøpt til Hortens Flyfabrikk og underlagt Luftforsvaret sammen med Kjeller Flyfabrikk. Det ble mest vedlikehold av blant annet Catalina og slikt. Rundt 1955 jobbet 70 med diverse oppdrag. Det jobbet 270 ved fabrikken i 1965 da den ble underlagt Marinens hovedverft, og man startet en nedtrapping på tjue prosent årlig frem til nedleggelsen i 1972.
Metamfetamin
Mesteparten av det ulovlige amfetaminet i Skandinavia er amfetaminsulfat som produseres i Europa, særlig i Nederland, Belgia, Polen og Estland. I ren form er det et hvitt pulver. Illegale kvaliteter er ofte gulaktige, fuktige og illeluktende. Metamfetamin har tradisjonelt blitt produsert i Asia og USA.
Stoffet kan inntas som tabletter, pulver eller oppløst i væske gjennom munnen, det kan injiseres, røykes eller sniffes. Metamfetaminpulver har liknende utseende som amfetamin. En spesiell variasjon av metamfetamin foreligger som store, isklump-liknende krystaller. Dette kalles vanligvis for crystal meth. Det som selges på gaten i Norge, er ofte ikke rent amfetamin og/eller metamfetamin, men kan inneholde en rekke tilsetningsstoffer som for eksempel koffein eller sukker.
Virkninger
Det finnes flere hundre amfetaminforbindelser og amfetaminliknende stoffer. Metamfetamin er kjemisk nært beslektet med amfetamin, og virkningene av amfetamin og metamfetamin er svært like.
Etter inntak kan imidlertid metamfetamin gå noe raskere over til sentralnervesystemet enn amfetamin fordi det er mer fettløselig. Av denne grunn fremstår metamfetamin som sterkere enn amfetamin; det innebærer at en trenger lavere dose for å oppnå tilsvarende effekt. I tillegg vet man at noe av metamfetaminet som inntas, vil omdannes i kroppen til amfetamin, slik at inntak av metamfetamin vil kunne gi en litt forlenget rus sammenliknet med amfetamin.
Armin Laschet
Armin Laschet (født 18. februar 1961) er en tysk jurist, journalist og politiker (CDU) som siden 27. juni 2017 er ministerpresident i Nordrhein-Westfalen. Han ble valgt som leder av sitt parti i et elektronisk valg 16. januar 2021. Den 20. april 2021 ble han i tillegg valgt som kanslerkandidat for sitt parti foran valget i 2021.
Bakgrunn
Armin Laschet vokste opp i en katolsk preget gruvearbeiderfamilie som den eldste av fire brødre. Familien bodde i bydelen Burtscheid i Aachen. På farssiden stammer Laschet fra den tyskspråklige delen av Vallonia i Belgia; hans farfar innvandret til Tyskland i 1920-årene. Hans far Heinrich (født 1934) som var stiger i steinkullgruven Grube Anna, omskolerte seg etter hvert til lærer i grunnskolen, mens hans mor Marcella Laschet (født Frings, 1933–2013) var hjemmeværende husmor. Som sin mor engasjerte Armin Laschet seg i sin lokale katolske menighet i Aachen.
Metamfetamin
Virkninger
Etter inntak kan amfetamin vanligvis påvises ett til to døgn i en blodprøve og to til fire dager eller mer i en urinprøve. Ved langvarig misbruk vil det kunne påvises over lengre tid. Nyrene består av en god del fettvev som har samlet opp avfallstoffer. Hos personer med avhengighet er det vanlig at dette fettvevet har blitt skadet og nyrebarkens vevsdel har nedsatt funksjon, og det kan ta opp til flere år for nyrenes filtreringsapparat klarer å skille ut avfallsstoffene.
Armin Laschet
Bakgrunn
Laschet tok sin abitur på Bischöfliches Pius-Gymnasium i Aachen i 1981, og utdannet seg fra 1981 til 1985 som jurist i München og Bonn.
Tidlig karriere
Etter juristutdannelsen utdannet han seg som journalist, og arbeidet som frilanser for radiokanaler og fjernsynsstasjoner i Bayern. Han var også vitenskapelig rådgiver for presidenten i Forbundsdagen. Fra 1991 til 1994 var han sjefredaktør for KirchenZeitung Aachen. Generalvikaren i Aachen gav ham reprimande for hans referat fra en rettsprosess mot en sogneprest for dennes seksuelle vold og for å ha skrevet om «hans foresattes fatale tilbøyelighet» til å tilsløre. Fra 1995 til 1999 var han leder av det katolske forlaget Einhard-Verlag GmbH.
I 1985 giftet han seg med Susanne Malangré, bokhandler og datter av forleggeren Heinz Malangré. Også hennes familierøtter er belgiske, men fra det franskspråklige Belgia. Hun kom fra samme bydel, Burtscheid i Aachen. De to hadde kjent hverandre siden barndommen og fra kirkekoret i ungdommen. Paret har to sønner og en datter.
Parlamentarisk erfaring og leder av delstatsregjering
Fra juni 2017 er han ministerpresident (regjeringssjef for delstaten) i Nordrhein-Westfalen.
Partileder i CDU
CDUs leder Annegret Kramp-Karrenbauer meldte 10. februar 2020 at hun ønsket å gå av som partileder. Hun ønsket heller ikke å bli kanslerkandidat ved neste valg til Forbundsdagen. Dette medførte at partiledervervet ville bli ledig fra partiets landsmøtet fra høsten 2020.
Laschet erklærte 25. februar 2020 at han var kandidat til ledervervet i CDU. Landsmøtet til CDU (Parteitag) skulle opprinnelig ta stilling til lederspørsmålet i desember 2020. På grunn av utbruddet av covid-19 ble landsmøtet og ledervalget utsatt til januar 2021.
I tillegg til Laschet stilte også Friedrich Merz og Norbert Röttgen til vervet. Merz var parlamentarisk leder for CDUs og CSUs felles gruppe i Forbundsdagen. Röttgen var leder av utenrikskomiteen i Forbundsdagen.
På landsmøtet var det 1001 stemmeberettigede delegater fra partiet. Av disse avga 992 gyldig stemme i første valgomgang. Resultatet av den første avstemningen viste at Merz ledet marginalt og fikk 385 stemmer etterfulgt av Laschet som fikk 380 stemmer. Röttgen fikk 224 stemmer og falt dermed fra til andre valgomgang. I andre valgomgang ble det avgitt 991 gyldige stemmer. Laschet vant andre avstemning med 521 stemmer mot Merz sine 466. Fire stemte blankt. Laschet ble dermed valgt til partileder.
Stig Steen
Stig Joar Steen (født 7. februar 1948 på Tynset) er en norsk thoraxkirurg. Han ble utdannet lege ved Universitetet i Bergen i 1974, fullførte sin spesialistutdanning i kirurgi i Köping-Västerås i 1980. I 1984 forsvarte han sin disputas til den medisinske doktorgrad med Human Vascular a-Adrenoceptors.
I 1984 arbeidet han i Pittsburgh hos ved professor Starzl i Pittsburgh, som utførte verdens første levertransplantasjon. I 1985 ble han ansatt ved thoraxkirurgisk avdeling ved Universitetsjukehuset i Lund, hvor han ble dosent i 1987, og professor i thoraxkirurgi ved Lunds universitet 1998. Hans forskningsinteresse de seneste år har vært transplantasjonskirurgi. Han har bidratt vesentlig til utvikling av nye teknikker innenfor transplantasjon av hjerte og lunge.
Helge B. Andresen
Helge Brøvig Andresen (født 25. april 1935 på Gjøvik, død 7. januar 2013 ) var en norsk høyesterettsadvokat, administrerende direktør i Moelven Brug fra 1978 til 1983 og styremedlem i flere børsnoterte selskap, som Norske Skog, Veidekke og Sydvaranger Gruver. . Andresen ledet også Næringslovutvalget fra 1990 til 2000.
Liv og virke
Andersen ble født på Gjøvik i 1935, var som ung to år til sjøs og tok etter det artium som privatist på ett år. Han avtjente militærtjeneste i marinen og etter det tok han juridikum på under tre år (1957-60) og fikk en laud. Han ble dommerfullmekting i Romsdal og praktiserte så i ti år som advokat på Hamar. I 1966 ble han høyesterettsadvokat.
Andersen jobbet i Moelven Brug fra 1973 og fra 1979 til 1983 var han administrerende direktør. Han jobbet først med juridiske spørsmål, hadde kjøpt og utviklet en betydelig tomteportefølje, forberedt styresaker og gjennomført forhandlinger med forretningspartnerne. Han var med og tok Moelven Bruk på Oslo børs fra 1981 hvor også aksjekapitalen ble utvidet fra NOK 14,0 millioner til 17,5 millioner.
Leder av det regjeringsoppnevnte Næringslovutvalget fra oppstart i 1990, jf kgl.res. 2.2.1990, og til år 2000. Utvalget fremmet mellom 40 og 50 utredninger med forslag til opphevelse av lover og til lovendringer på flere samfunns- og reguleringsområder. Eneste utredning som ble tatt inn i NOU-serien var NOU 1996: 10 Effektiv matsikkerhet. Utvalgets forslag ble tatt til følge og resulterte i en reorganisering av næringsmiddelkontrollen til det nye Statens mattilsyn og med avvikling av flere statlige tilsynsorganer samt ca. 90 kommunale/interkommunale. Et annet forslag fra utvalget medførte omregulering av drosjenæringen samt endringer i transportløyver. Det spesielle med NLU var at det hadde bredt mandat og kunne gå inn på alle reguleringsområder med betydning for norsk næringsliv. Utvalget fikk samlet betydelige konsekvenser på mange områder.
Tid for reise
Tid for reise er en norsk temaorientert reiseserie som gikk på TV 2 fra 2000 til 2001. Utfluktene gikk både til Norge og utlandet. Første sesong ble ledet av Øyvind Mund, andre av Sarah Natasha Melbye. Klaus Holthe og Karine Næss var reportere.
Premieren ble sett av 555 000.
Grunewald (skog)
Grunewald («grønn skog») er en ca. 4 500 hektar stor skog i den vestlige del av Berlin, i bydelene Charlottenburg-Wilmersdorf og Steglitz-Zehlendorf. Skogen har gitt navn til ortsteilen Grunewald.
I vest grenser skogen Grunewald til elven Havel. En kjede av mindre sjøer renner gjennom skogen, den såkalte Grunewaldseenkette. De største sjøene er Grunewaldsee, Schlachtensee og Krumme Lanke. Ved Havel ligger på Karlsberg det såkalte Grunewaldturm.
Overblikk
I skogsområdet, som først ble kalt Teltower Heide eller Spandower Heide, ble det i 1542 av byggmester Caspar Theiss oppført et jaktslott, Jagdschloss Grunewald, for kurfyrst Joachim II av Brandenburg. Frem til 1904 ble Grunewald først og fremst brukt som herskapelig jaktområde. Med anleggelsen av Grunewald stasjon ved Wetzlar-banen i 1879 utviklet Grunewald seg til et populært rekreasjonsområde for Berlin. Noen deler av Grunewald ble i de følgende årene bebygget, som villakolonien Berlin-Grunewald i 1889 og Eichkamp i 1919.
Oppkjøp i 1915
Med det såkalte Dauerwaldvertrag kjøpte det kommunale Zweckverband Groß-Berlin i 1915 store skogsområder i Berlin-området av den kongelig-prøyssiske stat, deriblant deler av Grunewald. Bystaten Berlin overtok arealene fem år senere.
Julussdalen
Julussdalen er et mindre dalføre i Elverum og Åmot kommuner i Innlandet fylke. Julussdalen er om lag 30 kilometer lang, har blandingsskog og noe myrområder. Det er spredt bebyggelse i dalføret, særlig i nedre del på Elverumssiden. Eldre gårdsnavn er Skavhaugen, Julussmoen, Nymoen, Gammelmo, Neverlia og Storbekken, alle på Elverumssiden. Det er mange historiske anlegg, som koier, møller og setrer.
Dalen har navn etter elven Julussa som er en meanderelv med utspring fra Bergesjøen (318 moh.) og renner mot nord gjennom dalføret til Rena i Åmot kommune. Julussa er kjent for tømmerfløting, og Julussakonflikten i 1927 var av nasjonal betydning. Siste tømmerfløting var i 1969. Navnet Julussa kan ha to betydninger: Ljodlaus (a) den lydløse, eller fra hjulhus (i mølle).
Mange av gardsbrukene i dalen er nedlagt, og det er omtrent ingen som har beitedyr lenger. Dalen har også vært hjemsted for et revir med ulver, som har skapt en del konflikt. Noen av de som bor i dalen arbeider på tettstedene Rena og Elverum, og en hel del av de som bor der driver med trekkhunder på hobbybasis. Stedet er populært for landeveissyklister, det er flere sykkelruter i dalen. Det drives også elgjakt i dalen. Tidligere var det en barneskole på Julussmoen på Elverumssida, men denne har siden blitt nedlagt.
Anne Alvik
Anne Alvik (født 1937 i Namsos) er norsk lege og tidligere helsedirektør.
Hun tok medisinsk embetseksamen ved Universitetet i Oslo i 1962. Hun ble Master of Science i Community Medicine ved London School of Hygiene and Tropical Medicine 1980. Anne Alvik har lederopplæring («Solstrandkurset») ved Administrativt forskningsfond 1983-84, og er spesialist i samfunnsmedisin fra 1985.
Etter turnustjenesten var hun sykehuslege i to år, og arbeidet deretter i en årrekke i ulike legestillinger i primærhelsetjenesten.
Fra 2000 til 2007 var hun seniorrådgiver ved Senter for helsetjenesteforskning (HELTEF) og Universitetet i Oslo, Institutt for allmenn- og samfunnsmedisin.
Anne Alvik var delegat til Verdens helseorganisasjon (WHO) 1990-2000 og styremedlem i WHO 1997-2000. Hun var delegat til Public Health Committee under Europarådet 1988-92.
Hun har vært medlem i flere offentlige råd og utvalg, blant annet Hovedkomitéen for norsk forskning, Grøholtutvalget om forskningsrådsstrukturen og områdestyret for Medisin og helse i Norges forskningsråd. Fra 1986 til 1992 var hun leder av aksjonskomitéen ved atomulykker. Anne Alvik var medlem i kommunestyret i Ås og fylkestinget i Akershus for Det Nye Folkepartiet 1975-79, og gruppesekretær for partiet i Stortinget 1975-76. Hun hadde sentrale tillitsverv i Den norske lægeforening 1981-85.
1745
1745 (MDCCXLV) i den gregorianske kalender var et år uten skuddag som begynte på en fredag.
Radoš Čubrić
Radoš Čubrić (født 20. januar 1934, død 20. august 2017) var en serbisk syklist.
Hans beste resultat i et OL var en 21. plass i 1972.
Ferjesambandet Mosjøen–Hundåla–Dagsvik
Ferjesambandet Mosjøen–Hundåla–Dagsvik trafikkerer Vefsnfjorden på Helgeland som del av. Sambandet betjener ferjekaiene Mosjøen, Vikdalen, Hundåla og Sørnes i Vefsn og Dagsvik i Leirfjord kommune. Sambandet drives av Boreal Sjø.
Sambandet betjenes av MF «Rana» 3 ganger daglig.
Indisk nasjonalkalender
Den indiske nasjonalkalender, også kalt sakakalenderen eller Shaka Samwat, er en offisiell kalenderen i India, ved siden av den gregorianske kalender. Den brukes blant annet av offentlige myndigheter, Gazette of India, All India Radio og andre. Utenfor formelle sammenhenger er den lite brukt.
Nasjonalkalenderen regnes som en av hindukalendrene.
Gro Dannevig
Gro Dannevig (født Ferkingstad 30. mars 1977) er en norsk sjakkspiller. Etter internasjonal rating er hun rangert som Norges 9. sterkeste kvinne ifølge ratinglisten for juni 2013, men hun har vært inaktiv med siste turnering i 2005. Da hun var aktiv representerte hun Sevland SK.
Dannevig ble norgesmester i kadettklassen for jenter i 1991 og 1993, og i juniorklassen i 1994. Hun spilte for Norge i sjakkolympiadene i 1994 og 2004. Gro Dannevig er søster til sjakkspillerne Sjur Ferkingstad og Trond Ferkingstad.
1744
1744 (MDCCXLIV) i den gregorianske kalender var et skuddår som begynte på en onsdag.
Andrea Gjestvang
Andrea Gjestvang (født 1981) er en norsk fotograf, basert i Berlin og Oslo. Hun er kanskje mest kjent for sine fotografier av ofre fra Utøya i portrettserien «En dag i historien». Bilder fra denne serien gjorde at hun blant annet vant Årets bilde 2012 og ble kåret til «Photographer of the Year» under Sony World Photography Awards i 2013.
Gjestvang er prisbelønt i flere norske og internasjonale konkurranser, og hennes bilder har vært publisert og vist fram i store deler av verden
Arthur Wesley Dow
Arthur Wesley Dow (født 6. april 1857, død 1. desember 1922) var en amerikansk maler, fotograf og innflytelsesrik kunstlærer.
Gammarus tigrinus
Gammarus tigrinus er en art innenfor familien Gammaridae, av ordenen Gammaridea - som inngår i gruppen av amfipoder.
Arten er opprinnelig fra Nord-Amerika, hvor den holder til i innsjøer, elver og brakkvann. Deretter er den innvandret til bl.a Nordsjøen, Østersjøen, Den engelske kanal og i Irskesjøen. I disse områdene er det en reell fare for at den kan fortrenge andre arter.
Tenshitachi no Gogo
Tenshitachi no Gogo (天使たちの午後) er et tidlig dating sim-spill gitt ut av JAST til NEC PC-9801 i juni 1985.
Spillet er satt til en japansk videregående skole, og målet i spillet er å forføre toppjenta i tennisklubben, Yumiko Shiraishi. For å gjøre dette, må hovedpersonen snakke rundt med vennene hennes og muligens bli intime med dem også. Spillstilen er lett gjenkjennelig som moderne anime, med kunne riktig nok bare ta i bruk åtte farger. På samme måte som andre bishōjo-spill fra 1980-årene, viste det pornografisk innhold.
Lunds universitet
Lunds universitet (opprinnelig navn Regia Academia Carolina, Kungliga Karolinska Akademien) er et av Nordens største og Sveriges nest eldste universitet, beliggende i Lund i Skåne. Universitetet rangeres jevnlig blant verdens 100 beste universiteter. Universitetet ble grunnlagt i 1666, men dets historie kan føres tilbake til det studium generale som ble etablert i Lund i 1438.
Opprinnelse
Allerede i 1438, nesten 40 år før det fantes et universitet Uppsala, ble det grunnlagt et «studium generale» i Lund, hvilket kan anses som et slags protouniversitet der man kunne avlegge den laveste akademiske graden baccalaureus (tilsvarende bachelor). Dette ble stengt i forbindelse med reformasjonen.
Gary West
Gary West (født 8. juni 1960, død 20. august 2017) var en australsk syklist.
Han representerte Australia i 1984, hvor han utslått i første runde.
Christian Friedrich Daniel Schubart
Christian Friedrich Daniel Schubart (født 24. mars 1739 i Obersontheim i grevskapet Limpurg, nå Landkreis Schwäbisch Hall i Baden-Württemberg, død 10. oktober 1791 i Stuttgart) var en tysk Sturm und Drang-dikter, organist, komponist og journalist.
Schubarts flengende kritikk av dekadansen og det absoluttistiske styresettet i hertugdømmet Württemberg, førte til at han satt innesperret i Festung Hohenasperg mellom 1777 og 1787, de første årene med besøks-, lese- og skriveforbud.
Et av Schubart viktigste verk, Ideen zur Ästhetik einer Tonkunst, gir interessant informasjon om tidens musikkliv, blant annet gjennom beretninger om ulike musikksentra og hofforkestre.
Jøa (Smøla)
Jøa er en øy i Smøla kommune på Nordmøre i Møre og Romsdal fylke. Øya ligger sør for Smøla. Arealet av øya er 5,11 km². Det høyeste punktet, ligger nord på øya og er 18 moh.
Sherman County (Texas)
Sherman County er et fylke i den amerikanske delstaten Texas. Det ligger nord i staten og grenser mot Hansford County i øst, Dallam County i vest og mot Moore County i sør. Det har også grense mot delstaten Oklahoma i nord.
Sherman Countys totale areal er 2 391 km² hvorav 0 km² er vann. I 2000 hadde fylket 3 186 innbyggere og administrasjonssenteret ligger i byen Stratford. Dallam County har fått sitt navn etter Sidney Sherman.
Sandfirfisle
Sandfirfisle eller markfirfisle (Lacerta agilis) er en firfisleart som er utbredt fra Sør-England og Frankrike helt øst til Bajkalsjøen og Xinjiang i Kina. Den lever ikke i middelhavsområdet. I Alpene lever den helt opp til tregrensa. Den går nord til Danmark, Sverige, Estland og russisk Karelen. Den er aldri funnet i Norge, men lever tett ved grensa i Bohuslän.
Grunnleggeren av moderne taksonomi, Carl von Linné, brukte sandfirfisla som typeart for slekta Lacerta. Linné avskydde krypdyr og amfibier, og forstod merkelig nok ikke hvor mangfoldig disse dyregruppene er. Han plasserte faktisk krokodillene i denne slekta som Lacerta crocodilus.
Hildegunn Øiseth
Hildegunn Øiseth (født 5. desember 1966 i Kongsvinger) er en norsk musiker som spiller trompet, flygelhorn og bukkehorn.
Karriere
Øiseth har hatt en rekke opptredener i både Norge, Sør-Afrika og Pakistan, og var ansatt som trompetist i nordens eneste profesjonelle storband, Bohuslän Big Band (1990–99). Hun forlot dette storbandet for å utvikle sine egne prosjekter, og etablerte seg i Sør-Afrika (1999–2001). Oppholdet i Afrika resulterte blant annet i to CD-utgivelser med bandet «Uhambo». Hun var instruktør og artist på TGV JazzCamp i Beiarn 2007, og platedebuterte som soloartist med albumet Hildring (2009), med fokus på ur-instrumentet bukkehorn. Her spilte hun sammen med musikere som Helge A. Nordbakken (percussion), Nils-Olav Johansen (gitar/vokal), Paolo Vinaccia (perkusjon), Eirik-André Rydningen (trommer), Karl Oluf Wennerberg (trommer) Stein Austrud (vocoder), Majken Christiansen (vokal), Tuva Syvertsen (hardingfele/vokal, Mohdi Ahsan Papu (pakistanske fløyter), Tore Brunborg (sax), Erlend Gjertsen (keyboards, perc, world stick), Herman Rundberg (gitar/keyboards/perck/vokal/world stick) og Svein Schultz (bass/keyboards/world stick). Oppfølgeren Stillness (2011) fikk gode kritikker og her samarbeidet hun vekselvis med Mats Eilertsen (bass), Thomas Strønen (trommer) og pianistene Torbjørn Dyrud og Eyolf Dale. Hun fikk Egil Storbekkens musikkpris for 2018.
Sjanti
Sjanti (fra engelsk shanty, chant(e)y, muligens fra fransk chantez «syng» ) er en type arbeidssang sunget av sjøfolk.
Sjøfolk kunne nok synge viser på frivakta også, men sjantien ble brukt til arbeid, og var et middel til å få et lite og utslitt mannskap til å yte maksimalt. Arbeidssang kan brukes til å lette arbeid på mange måter, men den vanligste er gjennom rytmen.
I sangbøker kan sjantiene være inndelt i en stor mengde kategorier etter hvilket arbeid de ble brukt til. Det kan være snakk om pumpesjantier, varpesjantier, gangspillsjantier, rykkesjantier, halesjantier og hivesjantier, men dersom vi ser på sangens konkrete funksjon i forhold til arbeidet, kan vi stort sett dele dem inn i bare tre grupper:
Andre, tyngre arbeid kunne trenge at alle tok et kraftig rykketak samtidig. Da trenger man et signal, for eksempel «Å hå!» Dersom man bruker sang i stedet for arbeidsropet, kaller vi det arbeidsropsang. Blant sjantiene finner vi to typer ropsang, halesjanti og rykkesjanti (på engelsk longhawl og shorthawl).
Halesjantien brukes når det trengs en lang rekke rykketak, for eksempel ved heising av tunge seil. Disse sjantiene består av en lang rekke sololinjer med korlinjer mellom. Sjantimannen sang eller improviserte sololinjene mens hele gjengen sang med i korpartiene, som inneholdt to signal til rykketak. Eksempel på halesjantier er Ane Madam, Reuben Ranzo, Sally Brown, Blow the man down og flere.
Jim Holdaway
Han begynte å jobbe som freelancetegner i 1950 til han i 1951 ble ansatt som tegner hos Scion Books. Senere tegnet han for ulike sportstegneserier og for westernserien kalt Cal McCord. Hans første avistegneserie het Romeo Brown. Han var den første tegneren av Modesty Blaise fram til han døde brått i 1970.
Sjanti
Henrik Wergeland var visstnok den første i Norge som viet sjømannssangene spesiell oppmerksomhet. Han diktet også selv i sjanti-stil og nyttet tradisjonelle omkved og melodier. Han utgav også den første samling med sanger for sjømenn i 1839: Samling af Sange og Digte for den norske Sjømand. Et av hans kjente dikt fra dødsleiet, «Sidste Reis» er skapt i tradisjonen fra sjømannsvisene.
Großer Tiergarten
Großer Tiergarten («store dyrehave») ligger i Berlins sentrum i den tidligere bydelen Tiergarten i det nåværende Berlin-Mitte. Med 210 hektar er det en av verdens største parker (Hyde Park i London har 125 ha., Central Park i New York er derimot med sine 335 ha. noe større). Noen store alléer krysser parken, bl.a. Straße des 17. Juni. De møtes ved Großer Stern, hvor Seierssøylen står i midten.
Jaktrevir og barokkpark
I Fredrik I av Preussens regjeringstid oppstod den parkens moderne struktur. I forlengelse av alléen Unter den Linden ble det bygget en bred allé gjennom parken, for at man skulle kunne ride mellom byslottet og Schloss Charlottenburg (bygget 1695-99). Den såkalte Großer Stern med åtte og Kurfürstenplatz med syv alléer ble anlagt. Dermed begynte omdannelsen av jaktområdet til rekreasjonspark.
Kong Fredrik den store var i motsetning til sine forgjengere ingen jaktelsker, og gav i 1742 arkitekten Georg Wensel i oppdrag å fjerne inngjerdingen og gjøre Tiergarten om til en lystpark for befolkningen. Det ble anlagt blomsterbed, stier, labyrinter, bekker, dammer m.v. i geometriske mønstre etter barokkens smak. Langs alléene oppstod skogsrom og plasser, innebygget av hekker og trær, med sittemuligheter, brønner og vaser. Det ble også oppført et fasaneri. I nærheten fikk to Refugiés, flyktninger fra hugenottkrigene eller deres etterkommere, siden 1745 sette opp telt og selge forfriskninger til folk som var ute og spaserte.
Landskapshave
Knobelsdorffs senbarokke utformelse av Tiergarten ble fra slutten av 1700-tallet etterhvert avløst av det nye landskapshaveideal. Slottsparken Bellevue (1786-90) og det Neue Partie med Rousseauinsel, anlagt 1792 av hoffgartner Justus Ehrenreich Sello. I 1818 fikk Peter Joseph Lenné, da gartnersvenn i Sanssouci, i oppdrag å utføre en omdannelse av Tiergarten. Han planla en landskapsaktig «folkepark», som samtidig, i endring av befrielseskrigen mot Napoleon, skulle være en slags prøyssisk nasjonalpark som skulle styrke besøkernes moral. Kong Fredrik Vilhelm III av Preussen avviste imidlertid Lennés planer. Etter motstand fra statsbyråkratiet fikk Lenné senere gjennom et annet konsept, som ble realisert mellom 1833 og 1840. Tiergarten ble omdannet til landskapspark etter engelsk forbilde. Lenné tok imidlertid hensyn til viktige strukturer og ordenselementer i sin forgjenger Knobelsdorffs barokkpark. Det oppstod ride-, kjøre- og spaserveier, store plener, krysset av små vannløp og tregrupper, sjøer med små øer, tallrike broer og alléer. Inngjerdinger og lysninger ble gjort til store rom og synsakser. Det ble bygget prydhaveanlegg som Luiseninsel, Rosengarten og Englischer Garten.
Parken bestod nesten uforandret i den form Lenné hadde gitt den til midten av tyvende århundre. Mindre endringer gjaldt oppførelse av patriotiske minnesmerker (fra 1849) og anleggelsen av Königsplatz (kongeplassen) med Seierssøylen. På 1930-tallet ble Charlottenburger Chaussee (Straße des 17. Juni) utvidet som øst-vest-akse fra 27 til 53 meter, og deler i denne formen frem til idag Tiergarten.
Tiergarten var en kongelig besittelse frem til 1881, men ble da overdratt til byen Berlin.
Dyreskulpturer og store jaktscener i bronse utsmykker parken, og en rekke statuer minner om fortidens konger og dronninger, bl.a. den folkekjære dronning Louise og hennes mann kong Fredrik Vilhelm III, og andre berømte personer som Gothe, Lessing, Fontane, Wagner, Lortzing og, sammen på komponistminnesmerket, Beethoven, Mozart og Haydn.
Minnesmerke over lesbiske og homofile ofre
27. mai 2008 ble et minnesmerke over lesbiske og homofile ofre for de tyske nazistenes forfølgelser innviet. Det ble laget av den norsk-danske kunstnerduoen Ingar Dragset og Michael Elmgreen. Det står i sørenden av Tiergarten-området, tvers overfor minnesmerket for jødene som ble drept i holocaust.
Svømming under Sommer-OL 1996
Svømming under Sommer-OL 1996. Det ble konkurrert i 32 svømmeøvelser, 16 for menn og 16 for damer under OL 1996 i Atlanta. USA ble beste nasjon med tretten gullmedaljer foran Russland med fire.
Lysdesign
Lysdesign er en disiplin som først utviklet seg i teateret. Utviklingen av faget har fulgt utviklingen av lysteknologien. I dag er lysdesign involvert i så forskjellige ting som film og arkitektur.
Bruk av kunstig lys fantes allerede i det greske teateret. Der benyttet de reflektorer øverst bak amfiet for å prosjisere sollys ned på scenen.
Satyricon (roman)
Satyricon (eller Satyrica) er en latinsk skjemteroman, antatt skrevet av den romerske forfatteren Gaius Petronius (ca. 27–66) på keiser Neros tid, selv om manuskriptet selv kallet ham Titus Petronius. Verket er også kjent ved Federico Fellinis stilserte film Fellini Satyricon fra 1969 som er basert på Petronius' roman.